Kwa Kgaolong ya Karongi kwa Rwanda, balaodi ba sekolo ba ne ba atlhola baithuti ba le mmalwa ba Basupi ka gonne ba ne ba gana go opela pina ya bosetšhaba. Baithuti bao ba ne ba lelekiwa mo sekolong le go tsenngwa mo kgolegelong. Ka November 28, 2014, Kgotlatshekelo ya Boikuelo ya Karongi ga e a ka ya bona baithuti bao molato e bile e ne ya re ba ne ba sa bontshe lenyatso ka go gana go opela pina ya bosetšhaba. Mo dinageng dingwe tsa Afrika tse di jaaka Cameroon, Democratic Republic of Congo, Equatorial Guinea le Malawi, basha ba Basupi ba ne ba lebana le kgwetlho e e tshwanang e bile mo maemong mangwe ba ne ba lelekiwa kwa sekolong. Bakaulengwe ba rona mo dinageng tseo ba dira sotlhe se ba ka se kgonang go itsise balaodi ba puso le ba dikolo ka go sa tseye letlhakore ga Basupi ba ga Jehofa.